Veljko Ražnatović
Veljko Ražnatović (Rijeka Crnojevića, kod Cetinja, 1920 — Beograd, 1986), učesnik Narodnooslobodilačke borbe i  pukovnik avijacije JNA.

Biografija 
Rođen je 1920. godine u Rijeci Crnojevića, kod Cetinja.

Kao omladinac se priključio omladinskom revolucionarnom pokretu i 1939. godine postao član Saveza komunističke omladine Jugoslavije (SKOJ). U članstvo Komunističke partije Jugoslavije (KPJ) primljen je u maju 1941. godine.

Nakon okupacije Jugoslavije, 1941. godine učestvovao je u pripremama oružanog ustanka. Bio je učesnik Trinaestojulskog ustanka, a potom je radio kao ilegalac na Cetinju, gde je bio član Okružnog komiteta KPJ za Cetinje.

Posle je prešao u jedinicu, gde je obavljao dužnosti zamenika komandira i komandira čete. Potom je bio član Politodela Desete krajiške udarne brigade, član Politodela 23. srpske divizije i zamenik političkog komesara 46. srpske divzije.

Avgusta 1945. godine bio je postavljen za političkog komesara Vojnog vazduhoplovnog učilišta i radio je na stvaranju novih pukova i vazduhoplovnih baza. Posebno je bio angažovan na organizovanju Komande Vojnog vazduhoplovog učilišta, kao i nastavnog odeljenja i održavanju nastave.

Kasnije se nalazio na službi u Brežicama u Sloveniji, Zagrebu i Pančevu. 

Bio je oženjen Slavkom Josifović (1925—2012), sa kojom je imao ćerke Mirjanu, Jasnu i Biljanu i sina — Željka Ražnatovića Arkana (1952—2000).

Nosilac je Partizanske spomenice 1941. i drugih jugoslovenskih odlikovanja, među kojima su — Orden bratstva i jedinstva prvog reda, Orden partizanske zvezde drugog reda, Orden zasluga za narod drugog reda, Orden za hrabrost i Orden partizanske zvezde trećeg reda.

Reference

Literatura 

 Miloš Milikić Mido Za naše nebo — Monografija prve klase letača Vazduhoplovnog učilišta 1945-1947. Beograd 1995. godina. 

Crnogorski komunisti
Jugoslavenski partizani
Politički komesari NOVJ
Nosioci Partizanske spomenice 1941.
Oficiri JNA
Biografije, Cetinje